CELEX: 62014TA0705
Language: sk
Date: 2018-12-12 00:00:00
Title: Vec T-705/14: Rozsudok Všeobecného súdu z 12. decembra 2018 – Unichem Laboratories/Komisia („Hospodárska súťaž — Kartely — Trh s perindoprilom, liekom určeným na liečenie kardiovaskulárnych chorôb, v jeho pôvodných a generických verziách — Rozhodnutie, ktorým sa konštatuje porušenie článku 101 ZFEÚ — Dohoda o urovnaní patentových sporov — Územná právomoc Komisie — Pripísanie protiprávneho správania — Správne konanie — Ochrana dôvernosti komunikácie medzi advokátmi a klientmi — Potenciálna hospodárska súťaž — Obmedzenie hospodárskej súťaže z hľadiska jej predmetu — Objektívna nevyhnutnosť obmedzenia — Rovnováha medzi právom hospodárskej súťaže a patentovým právom — Podmienky výnimky stanovenej v článku 101 ods. 3 ZFEÚ — Pokuty“)

4.3.2019   
            
            
               SK
            
            
               Úradný vestník Európskej únie
            
            
               C 82/30
            
         
      Rozsudok Všeobecného súdu z 12. decembra 2018 – Unichem Laboratories/Komisia
      (Vec T-705/14) (1)
      
      ((„Hospodárska súťaž - Kartely - Trh s perindoprilom, liekom určeným na liečenie kardiovaskulárnych chorôb, v jeho pôvodných a generických verziách - Rozhodnutie, ktorým sa konštatuje porušenie článku 101 ZFEÚ - Dohoda o urovnaní patentových sporov - Územná právomoc Komisie - Pripísanie protiprávneho správania - Správne konanie - Ochrana dôvernosti komunikácie medzi advokátmi a klientmi - Potenciálna hospodárska súťaž - Obmedzenie hospodárskej súťaže z hľadiska jej predmetu - Objektívna nevyhnutnosť obmedzenia - Rovnováha medzi právom hospodárskej súťaže a patentovým právom - Podmienky výnimky stanovenej v článku 101 ods. 3 ZFEÚ - Pokuty“))
      (2019/C 82/33)
      Jazyk konania: angličtina
      
         Účastníci konania
      
      
         Žalobkyňa: Unichem Laboratories Ltd (Bombaj, India) (v zastúpení: S. Mobley, K. Shaw, K. Cousins, M. Healy, H. Sheraton a E. Batchelor, sollicitors)
      
         Žalovaná: Európska komisia (v zastúpení: pôvodne F. Castilla Contreras, T. Vecchi a B. Mongin, neskôr F. Castilla Contreras, B. Mongin a C. Vollrath, splnomocnení zástupcovia, za právnej pomoci S. Kingston, barrister)
      
         Predmet veci
      
      Návrh založený na článku 263 ZFEÚ na zrušenie rozhodnutia Komisie C(2014) 4955 final z 9. júla 2014 týkajúceho sa konania podľa článkov 101 a 102 ZFEÚ [vec AT.39612 – Perindopril (Servier)] v rozsahu, v akom sa týka žalobkyne, a subsidiárne na zrušenie alebo zníženie výšky pokuty, ktorá jej bola uložená uvedeným rozhodnutím
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Unichem Laboratories Ltd je povinná nahradiť trovy konania.
               
            
         (1)  Ú. v. EÚ C 448, 15.12.2014.